CELEX: 32022R0557
Language: fi
Date: 2022-04-01 00:00:00
Title: Komission täytäntöönpanoasetus (EU) 2022/557, annettu 1 päivänä huhtikuuta 2022, tiettyjen tavaroiden luokittelusta yhdistettyyn nimikkeistöön

7.4.2022   
               
               
                  FI
               
               
                  Euroopan unionin virallinen lehti
               
               
                  L 108/16
               
            
         KOMISSION TÄYTÄNTÖÖNPANOASETUS (EU) 2022/557,
         annettu 1 päivänä huhtikuuta 2022,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä huhtikuuta 2022.
            
               
                  Komission puolesta
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Runsaasti valkuaisaineita sisältävä jae, joka saadaan erottamalla hernejauhosta runsaasti valkuaisaineita sisältävä jae ja runsaasti tärkkelystä sisältävä jae. Se esitetään tullille beigenä, hienona jauheena tai pelletteinä joko pienissä säkeissä (15–20 kg) tai suurissa säkeissä (500–1 000  kg).
                                    Tuotteella on seuraavat analyyttiset ominaisuudet (kuivapainopitoisuudet):
                                    
                                                —
                                             
                                             
                                                7,4 prosenttia tärkkelystä
                                             
                                          
                                                —
                                             
                                             
                                                54 prosenttia valkuaisaineita.
                                             
                                          Tuote valmistetaan kuivatuista herneistä (Pisum sativum), jotka pestään, kuoritaan ja jauhetaan hernejauhoksi. Tämän jälkeen jauhosta erotetaan keskipakoerottimessa runsaasti valkuaisaineita sisältävä jae ja runsaasti tärkkelystä sisältävä jae. Tämän prosessin jälkeen runsaasti valkuaisaineita sisältävä jae joko jätetään jauhemuotoon tai tiivistetään pelleteiksi.
                                    Tuote on tunnistettavissa eläinrehuksi ja sitä käytetään yksinomaan eläinrehuna.
                                 
                              
                     
                        2309 90 31 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, 23 ryhmän 1 huomautuksen sekä CN-koodien 2309 , 2309 90  ja 2309 90 31  nimiketekstin mukaisesti.
                        Tuote on menettänyt alkuperäisen aineen olennaiset ominaisuudet, kun se on eroteltu keskipakoerottimessa. Sen vuoksi luokittelu nimikkeeseen 1106  kuivatusta palkoviljasta valmistetuksi jauhoksi tai luokittelu nimikkeeseen 2005 edelleen valmistetuksi kasvituotteeksi ei tule kyseeseen.
                        Luokittelu nimikkeeseen 2302  ei myöskään tule kyseeseen, koska tuote ei ole palkoviljan seulomisessa, jauhamisessa tai muussa käsittelyssä syntynyt jätetuote (ks. harmonoidun järjestelmän selitykset, nimike 2302 , kohta C). Tuote on tarkoituksellisesti valmistettu hernejauhosta. Sitä jalostetaan edelleen ja käytetään yksinomaan eläinrehuna (ks. myös harmonoidun järjestelmän selitykset, 23 ryhmä, yleisohjeita).
                        Tavara on sen vuoksi luokiteltava CN-koodiin 2309 90 31  muuksi valmisteeksi, jollaisia käytetään eläinten ruokintaan, jossa on tärkkelystä vähemmän kuin 10 painoprosenttia.
                     
                  
                        
                                    2)
                                 
                                 
                                    Runsaasti tärkkelystä sisältävä jae, joka saadaan erottamalla hernejauhosta runsaasti valkuaisaineita sisältävä jae ja runsaasti tärkkelystä sisältävä jae. Se esitetään tullille vaaleankeltaisena jauheena tai pelletteinä joko irtotavarana tai suurissa säkeissä (25–1 000  kg).
                                    Tuotteella on seuraavat analyyttiset ominaisuudet (kuivapainopitoisuudet):
                                    
                                                —
                                             
                                             
                                                73 prosenttia tärkkelystä
                                             
                                          
                                                —
                                             
                                             
                                                13 prosenttia valkuaisaineita.
                                             
                                          Tuote valmistetaan kuivatuista herneistä (Pisum sativum), jotka pestään, kuoritaan ja jauhetaan hernejauhoksi. Tämän jälkeen jauhosta erotetaan keskipakoerottimessa runsaasti valkuaisaineita sisältävä jae ja runsaasti tärkkelystä sisältävä jae. Tämän prosessin jälkeen runsaasti tärkkelystä sisältävä jae joko jätetään jauhemuotoon tai tiivistetään pelleteiksi.
                                    Tuote on tunnistettavissa eläinrehuksi ja sitä käytetään yksinomaan eläinrehuna.
                                 
                              
                     
                        2309 90 51 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, 23 ryhmän 1 huomautuksen sekä CN-koodien 2309 , 2309 90  ja 2309 90 51  nimiketekstin mukaisesti.
                        Tuote on menettänyt alkuperäisen aineen olennaiset ominaisuudet, kun se on eroteltu keskipakoerottimessa. Sen vuoksi luokittelu nimikkeeseen 1106  kuivatusta palkoviljasta valmistetuksi jauhoksi tai luokittelu nimikkeeseen 2005  edelleen valmistetuksi kasvituotteeksi ei tule kyseeseen.
                        Luokittelu nimikkeeseen 2302  ei myöskään tule kyseeseen, koska tuote ei ole palkoviljan seulomisessa, jauhamisessa tai muussa käsittelyssä syntynyt jätetuote (ks. harmonoidun järjestelmän selitykset, nimike 2302 , kohta C). Tuote on tarkoituksellisesti valmistettu hernejauhosta. Sitä jalostetaan edelleen ja käytetään yksinomaan eläinrehuna (ks. myös harmonoidun järjestelmän selitykset, 23 ryhmä, yleisohjeita).
                        Tavara on sen vuoksi luokiteltava CN-koodiin 2309 90 51  muuksi valmisteeksi, jollaisia käytetään eläinten ruokintaan, jossa on tärkkelystä enemmän kuin 30 painoprosenttia.